Rimda anomal qor, barcha maktablar yopildi

Rimda yilning bu vaqti uchun anomal bo‘lgan kuchli qor yog‘di, deb yozmoqda Le Repubblica.
Dushanba, 26 fevral kuni Italiya poytaxtida maktablar yopib qo‘yildi.
«Qaror imzolandi, u Rim hududida dushanba, 26 fevral kuni barcha darajalarda maktablarni, jumladan bolalar bog‘chalarini yopishni nazarda tutadi», - deyiladi shahar meri bayonotida.
Xabar qilinishicha, sovuq havo fronti Sibirdan keldi va Italiya shimolidan janubga qarab harakatlanmoqda.
Rimda havo harorati 5 daraja sovuqqa tushib ketdi.